Parque do Castelo Himeji.

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Hanami*** (花見, lit. "ollar flores") é a tradición xaponesa de ollar a beleza das flores, mais polo xeral asóciase esta verba ao período no que floran as cerdeiras e na que os xaponeses asisten en masa a parques e xardíns a contemplar as súas flores (sakura). De finais de marzo a principios de abril, as cerdeiras rosean por todo Xapón, de sur a norte acorde aos distintos climas existentes nas diversas rexións. As primeiras cerdeiras do ano florean nas illas de Okinawa a principios de marzo (a rexión máis meridional) e os últimos na illa de Hokkaidō aproximadamente a última semana de abril (a rexión máis setentrional).

O prognóstico de florecemento (*sakurazensen* (桜前線?)) é anunciado cada ano pola oficina de meteoroloxía. Nesta celebración, a xente diríxese aos parques a contemplar as cerdeiras en flor, e habitualmente realizando un xantar, coa familia ou coa empresa (é habitual ver a empregados de empresas gardando os mellores sitios so das cerdeiras con días de antelación). O *hanami* continua á noite e é chamado *yozakura* (夜桜, *cerdeiras á noite*?).

Toyō Itō, famoso arquitecto xaponés, lembraba este feito da súa nenez catalogando como a forma máis fermosa e sinxela de facer arquitectura, a través dos grandes manteis á sombra das cerdeiras.

Lugares tradicionais do *hanami*
--------------------------------

Algúns lugares populares do hanami son:

En Toquio: 

* Parque Ueno, Chidorigafuchi

En Fukui:

* Río Asuwa

En Kioto:

* Parque Maruyama, Santuario Heian, Arashiyama, Kamogawa

En Osaka:

* Castelo Osaka Parque

En Nara:

* Parque Nara

En Yoshino:

* Monte Yoshino

En Himeji:

* Castelo Himeji Parque

En Tsuyama:

* Castelo Tsuyama Parque

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Parque Ueno |
| Parque Ueno  |

|  |
| --- |
| Río Asuwa |
| Río Asuwa  |

|  |
| --- |
| Río Kamo |
| Río Kamo  |

|  |
| --- |
| Castelo Osaka Parque |
| Castelo Osaka Parque  |

|  |
| --- |
| Monte Yoshino |
| Monte Yoshino  |

|  |
| --- |
| Castelo Tsuyama, parque |
| Castelo Tsuyama, parque  |

 |

Controversia
------------

No ano 2011, tralo o tremor de terra e o tsunami do 11 de marzo, que deixou case 30 000 mortos e desaparecidos, o daquela gobernador de Toquio, Shintarō Ishihara, solicitou á poboación que suspendese a celebración deste festival e amosase a súa solidariedade con Tohoku, o que provocou un intenso debate no Xapón sobre se debía celebrarse ou non o *hanami* ese ano.

Notas
-----

1. ↑  "Japón: De país donante a receptor de ayuda". IPS: Inter Presss Service. 13 de abril de 2011. Consultado o 7 de febreiro de 2015.
2. ↑  "Tradiciones de Japón: Hanami unas de las mejores tradiciones en el mes del cerezo". Japón Total. 1 de maio de 2011. Arquivado dende o orixinal o 07 de febreiro de 2015. Consultado o 7 de febreiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hanami Modificar a ligazón no Wikidata*** |

### Ligazóns externas (en inglés)

* Hanami in Philadelphia! Information on the Subaru Cherry Blossom Festival of Greater PhiladelphiaArquivado 24 de marzo de 2008 en Wayback Machine.
* Hanami in Japan! Information on Hanami and other annual events across Japan.
* *Hanami Fun Facts*Arquivado 27 de marzo de 2012 en Wayback Machine. — *Japanzine:Field Guide to Japan* by Zack Davisson
* *Hanami Manners 101*Arquivado 05 de febreiro de 2012 en Wayback Machine. — *Japanzine* by Emily Millar
* *Kyotoview* — Hanami in Kyoto